**Nr...................../.....................**

# REFERAT DE APROBARE

*a proiectului de ordin privind modificarea Ordinului ministrului mediului și pădurilor nr. 1004/2011 pentru aprobarea modelului şi conţinutului formularului „Decizie de impunere privind aplicarea penalităţii prevăzute în cazul nerestituirii certificatelor de emisii de gaze cu efect de seră"*

Prezentul referat de aprobare este elaborat în conformitate cu prevederile   
art. 6 alin. (3) și art. 30 alin. (1) lit. c) și alin. (2) din Legea nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare, reprezentând instrumentul de prezentare și motivare a proiectului de ordin privind modificarea Ordinului ministrului mediului și pădurilor nr. 1004/2011 pentru aprobarea modelului şi conţinutului formularului "Decizie de impunere privind aplicarea penalităţii prevăzute în cazul nerestituirii certificatelor de emisii de gaze cu efect de seră".

Proiectul de ordin a fost elaborat ținând cont de prevederile art. 11 alin. (4) din Ordonanța de urgență a Guvernului nr. 196/2005 privind Fondul pentru Mediu, aprobată cu modificări și completări prin Legea nr. 105/2006, cu modificările și completările ulterioare, al art. 342 alin. (3) din Legea nr. 207/2015 privind Codul de procedură fiscală, cu modificările şi completările ulterioare, al art. 57 alin. (1), (4) și (5) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare, precum şi al art. 13 alin. (4) din Hotărârea Guvernului nr. 43/2020 privind organizarea şi funcţionarea Ministerului Mediului, Apelor și Pădurilor, cu modificările și completările ulterioare,

**Baza legală a proiectului de ordin supus aprobării** o constituie prevederile art. 11 alin. (4) din Ordonanţa de urgenţă a Guvernului nr. 196/2005 privind Fondul pentru mediu, aprobată cu modificări şi completări prin Legea nr. 105/2006, cu modificările şi completările ulterioare, conform cărora ”*Formularele şi instrucţiunile de utilizare a acestora privind administrarea creanţelor datorate bugetului Fondului pentru mediu se aprobă prin ordin al conducătorului autorităţii publice centrale pentru protecţia mediului*”.

**Rațiunea juridică a** **proiectului de ordin supus aprobării**este determinată de necesitatea transpunerii în legislație a propunerii/recomandării făcute de Corpul de Control al Prim-ministrului la punctul VI.1.1. din Nota de constatare nr. 5202/19.07.2023, în urma acțiunii de documentare efectuată la Administrația Fondului pentru Mediu de către Corpul de Control al Prim-ministrului , respectiv: „ Ministerul Mediului, Apelor si Padurilor va dispune toate măsurile necesare și va verifica ducerea la îndeplinire a acestora în vederea modificării *Ordinului nr. 1004/2011 pentru aprobarea modelului şi conţinutului formularului Decizie de impunere privind aplicarea penalităţii prevăzute în cazul nerestituirii certificatelor de emisii de gaze cu efect de seră,* emis de Ministerul Mediului și Pădurilor, astfel încât la punnctul II.1 „*Obligații fiscale*” și col.1 „*Denumire creanță fiscală*” să fie menționat tipul obligației fiscale și nu temeiul legal al acesteia”.

În concordanță cu normele de tehnică legislativă, proiectul de ordin înaintat modifică ordinul ministrului mediului și pădurilor nr.1004/2011 pentru aprobarea modelului şi conţinutului formularului "Decizie de impunere privind aplicarea penalităţii prevăzute în cazul nerestituirii certificatelor de emisii de gaze cu efect de seră".

Pentru motivele invocate, vă rugăm să aprobați emiterea Ordinului privind modificarea Ordinului ministrului mediului și pădurilor nr. 1.004/2011 pentru aprobarea modelului şi conţinutului formularului "Decizie de impunere privind aplicarea penalităţii prevăzute în cazul nerestituirii certificatelor de emisii de gaze cu efect de seră".

**PREȘEDINTE,**

**Laurențiu Adrian NECULAESCU**

Șef Serviciu Analiză și Avizare Andreea COMAN

Întocmit,

Emilia Pavel